**Zaštita trešnje od bolesti i štetočina**
U odnosu na ostale kontinentalne voćne vrste, trešnja je
manje osetljiva na razna gljivična i bakteriozna oboljenja, a
takođe je relativno malo napadaju štetni insekti. Međutim, i
trešnja kao i ostale koštičave voćke vrlo su osetljive na
virusna oboljenja i o tome treba voditi računa.

**Bolesti trešnje**

**Bolest šupljikavost lišća (Clasterosporium
Carpophilium)**
Šupljikavost lišća izaziva parazitna gljiva
Clasterosporium Carpophilium koja izaziva štete i kod ostalog
koštičavog voća.
Ova bolest se pojavljuje u uslovima vlažne klime. Lišće
trešanja već u junu ima rešetkast izgled. Ako je zaraza jaka
lišće pre vremena otpadne, čime se smanjuje asimilaciona
površina, stvara se manje asimilativa, što se nepovoljno
odražava na stabla trešnje, smanjuje se otpornost prema
niskim temperaturama i izmrzavaju letorasti.
Kao efikasna mera borbe protiv bolesti šupljikavost
lista pokazalo se prskanje trešanja pred cvetanje i posle
precvetavanja preparatima Captan 50 WP ili Merpan, Akord,
Folicur i bakarni preparati.
Takođe se preporučuje odsecanje i spaljivanje sasušenih
grančica i lastara na kojima se nalaze rak-rane izazvane
Clasterosporium Carpophilium.

**Pegavost lista trešnje (Cocomyces hiemalis)**
Pegavost lista trešnje izaziva parazitna gljiva
Cocomyces hiemalis i predstavlja veoma opasnu bolest trešnje.
Na lišću se u maju i junu pojave najpre svetle, a zatim tamne
pege nepravilnog oblika. Pege na listu se spajaju tako da skoro
cela lisna površina dobije tamne pege. Zbog smanjenja
hlorofila obolelo lišće ne može da vrši fotosintezu, stvara
organske materije i na kraju takvo lišće pre vremena otpadne
pa krajem jula i avgusta višnja i trešnja ostane bez lista.
Ako je jesen topla i sa dosta vlage stabla trešnje i
višnje procvetaju, čine se iznuruju, što se negativno održava
na otpornost prema zimskim mrazevima. Naredne godine
znatno je smanjen prinos i porast trešanja i višanja
napadnute parazitom S. hiemalis.
Bolest pegavost lišća suzbija se prskanjem sa Mancogal,
Dithane, Merpan, Folpan, cinebom i dr.
Takođe se preporučuje i spaljivanje otpalog lišća.
Pored navedenih bolesti, trešnju napadaju još i
prouzrokovači mrke pegavosti lista, veštičine metle,
truležnice cvetova, plodova i grančica i dr.

**Štetni insekti trešnje**

**Trešnjina muva (Rhagoletis
cerasi.)**

****Trešnjina muva nije veća od
obične sobne muve, a razlikuje se od
nje što ima na krilima četiri
poprečne tamne pege, a po glavi i
grudima žute i crne mrlje.
Trešnjina muva leti u maju i
junu mesecu, ubada poluzrele i
gotovo zrele plodove trešnje i u
njih snosi jaje iz kojeg se izlegu
larve koje se ubuše u plod
prouzrokujući crvljivost. Posle 20
dana larve izlaze iz ploda,
preobraze se u lutku i u zemljištu
ostaju sve do iduće godine do maja
meseca kada ponovo izleću odrasle
muve i vrše ponovo zarazu plodova.
Crvljivi plodovi gube
tržišnu vrednost, ne mogu se
upotrebiti za potrošnju u svežem
stanju, a i kao industrijska
sirovina su slabijeg kvaliteta.
Kao mera borbe protiv
crvljivosti plodova trešnje preporučuje se prskanja na bazi
Deltametrina, Dihlorvosa, Dimetoata, Acetamiprida i dr.
Prskanje treba izvršiti dva puta. Prvo, čim se primete prve
trešnjine muve, a to obično biva u drugoj polovini maja, i
drugo, krajem maja.

**Trešnjina osa (Eriocampoides limacina Retz.)**

****Na lišću od maja pa do polovine juna javljaju se
tamnozelenkaste, sluzave larve. To su guseničke trešnjine ose.
Ove gusenice na licu lista grickaju meko tkivo, ostavljajući
na naličju nedirnutu lisnu pokožicu, te list postane
prozračno skeletan i osuši se. Odrasle gusenice silaze sa
oštećenog lišća u zemlju, gde se učaure i prelaze u lutku. U julu
ili početkom avgusta iste godine iz lutaka izlegu se krilate
sjajno crne trešnjeve ose. Ženke trešnjine ose polažu
pojedinačno jaja na licu mesta. Krajem avgusta iz jaja se izleže
druga generacija gusenica koja nanose štetu tokom septembra
posle čega odlaze u zemlju gde prezime, da bi idućeg proleća
postale odrasle ose. U našim ekološkim uslovima trešnjina
osa ima dve generacije, te je njena štetnost utoliko veća.
Efikasna mera borbe protiv ove štetočine je prskanje
insekticidima na bazi Deltametrina, Dihlorvosa, Dimetoata,
Acetamiprida i dr.

Pored pomenutih štetočina, trešnju napadaju i lisne
vaši, žilogriz, potkornjaci, gubar i dr.

Pucanje pokožice ploda
Vrlo često se dešava da usled kišnog vremena u fazi
sazrevanja puca pokožica ploda. Te pukotine mogu biti
prstenaste, koncentrične i dugačke.
Od značaja su pokušaji da se ova pojava ublaži. To se
postiže dvojakim merama: prskanjem plodova raznim
rastvorima i otklanjanjem vode sa plodova neposredno posle
kiše.
Prskanje 7 dana pred berbu kada treba koristiti Switch
62,5 WG u koncentraciji 0,06 %, a protiv pucanja plodova
dodaje se Nu Film 17 u koncentraciji 1 %, druga mogućnost je
prskanje bordovskom čorbom ili drugim preparatima na bazi
bakra. Ovde je aktivan činilac kalcijum. Za ovu svrhu koriste
se i neki fitohormoni. Nezgodna strana primene bordovske
čorbe je što ostavlja fleke na plodovima.
Stresanje kišnih kapi sa stabala posle kiše izvodi se
rukom ili pomoću većih elisa koje pokreće motor i koje se
kreću između redova.

**Viroze trešnje**
Među koštičavim voćnim vrstama trešnja je
najosetljivija na virusna oboljenja. Viroze se kod trešanja
javljaju znatno više nego kod većine drugih voćnih vrsta, iako
gubici koje izazivaju nisu tako vidljivi, jer većinom ne
izazivaju uginuće zaraženih stabala.
Neke od viroza trešnje su ekonomski veoma značajne pa o
njima treba strogo voditi računa jer zaražena stabla u
zasadima ne mogu da se izleče. Prinosi u zaraženim zasadima
se osetno smanjuju, a kvalitet ploda je veoma loš tako da gube
svaku upotrebnu vrednost. Virusna oboljenja se vrlo brzo
rasprostranjuju, lako se prenose kalemljenjem i drugim načinom
vegetativnog razmnožavanja, zatim rezidbom, lisnim vašima
i drugim štetočinama koje sisaju sokove, parazitnim
nemetodama i dr.
Opšte mere borbe protiv viroze trešnje sastoje se u
blagovremenom otkrivanju i uništavanju izvora zaraze, jer je
zaštita isključivo preventivna. Prema tome, za proizvodne
zasade treba koristiti garantovani sadni materijal,
uklanjati stabla trešanja zaražena virusima, zaštiti zasade
od lisnih vaši i drugih prenosioca virusa i koristiti manje
osetljive sorte trešanja prema virusima. Trešnja pati od
većeg broja viroznih bolesti, srećom, u našoj zemlji ove nisu
raširene u zabrinjavajućoj meri.

**Trešnja pati od sledećih viroza:**

1. albino - ova viroza se ispoljava na plodovim koji su
sitni, beličasti i nezreli u vreme normalnog zrenja;
2. prestenasta pegavost - čiji su simptomi hlorotični
prsteni i pruge na lišću;
3. šarenilo lišća - ova viroza izaziva mozaično
šarenilo na lišću;
4. rđasto šarenilo lišća - ima na lišću prstenaste
pege ili pruge nepravilnog oblika oivičene rđastim
linijama;
5. sitne trešnje - simptomi se javljaju samo na plodu koji
se ne razvija i ne sazreva normalno;
6. X - bolest - kod ove viroze obolele voćke uvenu
polovinom leta, ali im uvenulo lišće ostaje do jeseni;
7. uvrnutost lišća - ispoljava se u kržljavom porastu
letorasta i pojavi rozeta lišća sa nekrozom nerava,
usled čega se javlja i uvrnutost lista;
8. viroza kratke peteljke - peteljka lista je kratka i
obično kriva zbog nekroze tkiva;
9. virozna smolotočina - ispoljava se u vidu pojačane
nenormalne smolotočine na trešnjama. Njeni simptomi
se na magrivama ne ispoljavaju.